projecte-aina/catalan_government_crawling huggingface dataset:
Per al projecte "Equipament científic segona fase (ampliació)", cofinançat pel FEDER en el marc del Programa operatiu FEDER de Catalunya 2007-2013 objectiu de competitivitat regional i ocupació.
Parts signants: el Departament d'Economia i Coneixement de la Generalitat de Catalunya, a través de la Secretaria d'Universitats i Recerca, i la Fundació Institut de Ciències Fotòniques.
Per al projecte "Equipament del nou edifici del consorci CSIC-IRTA-UAB-UB Centre de Recerca en Agrigenòmica (CRAG)", cofinançat pel FEDER en el marc del Programa operatiu FEDER de Catalunya 2007-2013 objectiu de competitivitat regional i ocupació.
Per als projectes "Adquisició d'equipament científic tecnològic per a la seu de Barcelona – IREC" i "Inversions en equips informàtics i equipaments de laboratori de l'IREC a la seu de Tarragona", cofinançats pel FEDER en el marc del Programa operatiu FEDER de Catalunya 2007-2013 objectiu de competitivitat regional i ocupació.
Per al projecte "Millora i adequació de la capacitat de laboratori/estabulari de la Fundació CReSA", cofinançat pel FEDER en el marc del Programa operatiu FEDER de Catalunya 2007-2013 objectiu de competitivitatregional i ocupació.
Per al projecte "EDIPHES: Edificació de la seu de l'Institut Català de Paleoecologia Humana i Evolució Social", cofinançat pel FEDER en el marc del Programa operatiu FEDER de Catalunya 2007-2013 objectiu de competitivitat regional i ocupació.
Per a l'impuls i el desenvolupament de l'Administració electrònica de les universitats públiques catalanes i la UOC.
Per al finançament de les actuacions derivades del desenvolupament del Programa Col·laboratori Interuniversitari de Recursos d'Aprenentatge en Xarxa.
Per col·laborar en el finançament del màster universitari en formació del professorat de secundària obligatòria i batxillerat, formació professional i ensenyament d'idiomes per al curs 2014-2015.
Per a la implementació del Pla Pilot del programa de "doctorat industrial", per la qual es prorroga a l'any 2014.
Per al finançament de l'organització i el manteniment de les aules d'extensió universitària per a la gent gran de Catalunya de l'any 2014.
Per al projecte "Plataforma Single Cell per genotipat i quantificació de cèl·lules úniques.
Aplicacions a l'estudi del càncer", cofinançat pel FEDER en el marc del programa operatiu FEDER de Catalunya 2007-2013 objectiu de competitivitat regional i ocupació.
Per al desenvolupament de la prova pilot del pla de millora del doble grau de mestres d'educació infantil/mestre d'educació primària amb menció de llengua anglesa de la Universitat de Vic – Universitat Central de Catalunya.
Per a la gestió del projecte Barcelona KEY – Barcelona Knowledge Economy Yard.
Addenda per a la pròrroga del termini d'execució del conveni signat el 9 de desembre de 2013, entre l'Administració de la Generalitat de Catalunya, a través de la Secretaria d'Universitats i Recerca del Departament d'Economia i Coneixement i el Consorci Centre de Serveis Científics i Acadèmics de Catalunya (CESCA), per al finançament del Programa de serveis consorciats de les universitats i adequació del termini d'execució de les activitats del Programa (31.12.2015).
Per al finançament i gestió del projecte "Construcció de l'edifici Flumen (Edifici B0 Campus Nord UPC)", cofinançat pel FEDER en el marc del programa operatiu FEDER de Catalunya 2007-2013 objectiu del competitivitat regional i ocupació, signat a Barcelona el 16 de maig de 2014.
Per al projecte "Rehabilitació parcial i consolidació del pavelló de farmàcia del recinte modernista de Sant Pau", cofinançat pel FEDER en el marc del Programa operatiu FEDER de Catalunya 2007-2013 objectiu de competitivitat regional i ocupació.
Per impulsar i garantir la formació i l'acreditació de llengües en l'àmbit universitari.
Per al projecte "Adequació de nous espais de laboratori i adquisició d'equipament científic per als laboratoris de l'Institut de Bioenginyeria de Catalunya pel desenvolupament de tecnologies de medicina regenerativa i nanomedicina", cofinançat pel FEDER en el marc del Programa operatiu FEDER de Catalunya 2007-2013 objectiu de competitivitat regional i ocupació.
Per a l'explotació del Centre Nacional d'Anàlisi Genòmica.
Per finançar la incorporació estable durant l'any 2013 d'investigadors amb una trajectòria investigadora destacada.
Amb motiu de l'acte institucional del relleu de la presidència de la xarxa de cooperació interregional 4 Motors per a Europa que té lloc demà a Stuttgart, l'àmbit d'educació superior i de recerca té un espai destacat en el Working Group for Research and Higher Education que treballarà en quatre àrees concretes.
Al llarg del dia d'avui, els representants de les quatre regions que integren els 4 Motors per a Europa (Catalunya, Llombardia, Baden-Württemberg i Rhone-Alpes) debaten sobre quatre àrees que tenen com a eix central l'educació superior i la recerca.
A l'inici de l'acte, a més, se signarà el Memorandum of Understanding per a l'aprofundiment de la cooperació interuniversitària entre una universitat catalana (la Universitat Politècnica de Catalunya) i universitats de Bergamo, Grenoble i Stuttgart.
Les quatre àrees sobre les quals es debatrà avui són: l'impacte del Brexit, les estratègies d'innovació i transferència de tecnologia, l'avaluació de l'impacte de la recerca en el context actual i els projectes Horizon Europe i European Universities.
La meitat de les universitats catalanes estan integrades en aquest últim projecte, que promou aliances internacionals per esdevenir les universitats del futur, mitjançant la promoció dels valors i identitat europeus i la cooperació multilingüe, transfronterera i interdisciplinar per abordar els grans reptes socials que té Europa.
Aquestes aliances tenen en comú la voluntat de treballar en institucions més obertes, amb un component ètic i social i que tinguin com a referència els 17 Objectius de Desenvolupament Sostenible de l'Agenda 2030.
L'acte institucional de relleu de la presidència tindrà lloc demà i passarà de la regió de Baden-Württemberg –que l'ha ostentat des d'octubre de 2017- a la de Llombardia.
La trobada serveix de marc per a la signatura del 'Memorandum of Understanding' per a l'aprofundiment de la cooperació entre universitats de les quatre regions
Els estudiants estatunidencs representen el 25% del total d'estudiants internacionals que venen a Catalunya en programes de mobilitat, dada que posa sobre la taula el pes de l'alumnat d'aquest país en el sistema universitari català.
Aquestes i altres informacions es van fer paleses en el seminari sobre les tendències en l'educació superior als Estats Units d'Amèrica que ahir va reunir experts en el sistema americà i on es van presentar tant les institucions d'educació superior dels Estats Units i el seu rol en l'educació superior internacional com les tendències, reptes i les oportunitats que aquest sistema ofereix als estudiants d'arreu.
El seminari ha estat coorganitzat per l 'Associació Catalana d'Universitats Públiques (ACUP) i el Consell Interuniversitari de Catalunya (CIC).
Aquesta trobada s'emmarca en la preparació de la conferència anual de l'Association of International Educators dels Estats Units (NAFSA), que tindrà lloc entre els dies 26 i 31 de maig a Washington DC i a la qual assistirà una delegació de Study in Catalonia.
Segons les dades presentades pels experts Charles Mathies i Leasa Weimer de la Universitat Jyväskylä de Finlàndia, als Estats Units existeixen 4.360 institucions d'educació superior on estudien prop de 20 milions de persones.
Aproximadament la meitat de les universitats inclouen la internacionalització en els seus plans estratègics generals, un fet que a les universitats europees no arriba al 40%.
Pel que fa a les dades, d'entre els graduats estatunidencs, un de cada deu ha estudiat a l'estranger, i la meitat (un 54%) ho fa Europa, principalment al Regne Unit (12%), Itàlia (11%) i Espanya (9%).
Tots dos van presentar també les característiques principals del sistema americà i els principals reptes a què s'enfronta.
El director resident de Consortium for Advanced Studies Abroad (CASA), Juanjo Romero, va presentar les modalitats de programes de mobilitat d'estudiants nord-americans, comunament anomenats Study Abroad Programmes, que permeten a un estudiant estranger una estada de curta, mitjana o llarga durada a les universitats catalanes.
El 85% dels estudiants dels Estats Units arribats a Catalunya ho fa en el marc d'aquests programes, i en la seva majoria opta per la branca d'Arts i Humanitats (62%) seguida de la de Ciències Socials i Jurídiques (32%).
En el seminari, a més a més, es va poder escoltar l'experiència de mobilitat de recerca d'Audrey de Paepe que està fent amb el programa Fullbright a l' Institut d'Investigació Biomèdica de Bellvitge (IDIBELL).
Per acabar, el vice-cònsol general dels Estats Units a Barcelona, Bryan Schell, va parlar del suport que el consolat ofereix als estudiants i de les qüestions bàsiques per a l'estada dels seus conciutadans a Catalunya i més concretament a Barcelona.
Als Estats Units existeixen 4.360 institucions d'educació superior on estudien prop de 20 milions de persones
Totes es dades d'estudiants matriculadi enes universitats catalanes, deth sòn rendiment academic e dera sua participacion en programes de mobilitat.
Dades de l'oferta dels diferents estudis que s'imparteixen a les universitats catalanes i de la matrícula, tant de nou ingrés com total.
Principals indicadors vinculats a la mesura del rendiment acadèmic dels estudiants, com són les taxes de rendiment, de graduació, d'eficiència i d'abandonament.
Les dades dels estudiants que finalitzen amb èxit els seus estudis.
Dades de mobilitat del sistema universitari de Catalunya, amb tots els estudiants que participen en accions de mobilitat, ja sigui via programes internacionals o convenis bilaterals de les diferents universitats, i tant per als estudiants que vénen com per als que marxen.
Totes les dades d'estudiants matriculats a les universitats catalanes, del seu rendiment acadèmic i la seva participació en programes de mobilitat.
Dades del personal que treballa a les universitats catalanes: personal acadèmic, investigador, de suport a la recerca, en formació, i d'administració, serveis i gestió.
Dades de l'activitat de recerca a les universitats catalanes, des del doctorat fins als diferents tipus de recerca que s'hi fa i els recursos que s'hi destinen i que capten investigadors i grups de recerca.
Estudiants que es titulen d'un estudi de grau o màster.
Es considera titulat o titulada quan s'han superat tots els crèdits necessaris per titular-se.
Hi ha un canvi en el criteri dels titulats dels dobles estudis que passen a comptabilitzar-se en l'estudi doble (en el moment que superen cadascun dels estudis simples que formen el doble grau o màster).
El canvi s'aplica per a tota la sèrie.
Per a un determinat curs, quocient entre el nombre de crèdits superats respecte al nombre de crèdits matriculats en els estudis de graus i màsters.
En aquest càlcul només es tenen en compte els crèdits ordinaris que són els propis d'un estudi.
S'exclouen els crèdits reconeguts, els adaptats i els transferits d'altres plans d'estudis.
Per a un determinat curs, proporció d'estudiants que abandonen un estudi de grau o màster al primer curs sobre el total de nou accés d'aquell curs.
S'estableix que l'estudiant ha abandonat si no es matricula al proper curs.
L'abandonament només es pot mostrar un cop es disposi de les dades de matrícula del següent curs.
A nivell de sistema, dels estudiants que abandonen al primer curs, al voltant del 45% es matriculen en un estudi diferent l'any següent.
Les dades de les universitats privades s'incorporen a partir del 14-15, amb l'excepció de la Universitat Oberta de Catalunya.
També s'incorporen les dades de les dobles titulacions.
No s'hi inclouen les dades de les universitats privades.
Nombre d'estudiants que fan la sol·licitud de preinscripció universitària a un estudi oficial de grau des de qualsevol via.
Es té en compte l'estudi que l'estudiant ha sol·licitat en primera preferència a la convocatòria de juny.
En el procés de preinscripció hi entra l'oferta impartida dels centres integrats i adscrits, únicament de les universitats públiques i la Universitat de Vic – Universitat Central de Catalunya.
Nombre d'estudiants que formalitzen una matrícula per primera vegada en un centre i estudi de grau o màster.
Cada estudiant només consta una vegada com a nou ingrés en un estudi.
No es consideren nou ingrés a graus els estudiants que van fer un trasllat de cicle a grau, ni els que accedeixen a un estudi per una reverificació, ni una retitulació.
Nombre d'estudiants que han formalitzat la seva matrícula en un estudi de grau o màster, centre i universitat.
L'estudiant ha de matricular-se de crèdits, ja siguin ordinaris, reconeguts, convalidats, adaptats o transferits, perquè es tingui en compte la seva matrícula.
Si un estudiant està fent un doble grau es comptabilitza únicament una vegada.
Nombre de graus i màsters oficials que s'imparteixen a les universitats.
Nombre de personal docent investigador (PDI) de la universitat que té títol de doctor.
Nombre de personal docent investigador (PDI) de la universitat en equivalència a dedicació docent plena.
A aquest efecte, s'equipara tot el PDI a temps complet, que es considera de 240 hores (es calcula la suma d'hores de docència de professorat dividida entre 240).
Nombre de personal investigador (PI) l'activitat del qual, derivada de la seva modalitat contractual, és únicament la recerca.
Inclou el personal investigador en formació, el personal investigador amb contracte mitjançant convocatòries públiques competitives, el personal investigador per convenis de col·laboració i el personal investigador amb càrrec a projectes de recerca d'alta a 31 de desembre.
No es disposa de dades de la Universitat Internacional de Catalunya ni de la Universitat Abat Oliba.
De les universitats privades, no es disposa de dades de la Universitat Internacional de Catalunya ni de la Universitat Abat Oliba.
Recursos econòmics que les universitats i el seu PDI permanent en altres centres de recerca capten de fonts externes per executar activitats d'R+D. S'expressen en euros.
Els recursos competitius aconseguits per la universitat el 2016 i 2017 es veuen afectats per la fi del Plan Nacional 2013-2016 i l'inici del següent.
Degut a aquest fet, s'observa un augment i una disminució dels recursos respectivament.
El 2016 també recull la voluntat de compensar la manca de recursos derivats del retard en el començament del següent Plan a l'any anterior.
La Secretaria d'Universitats i Recerca organitza una trobada entre les universitats catalanes i l'agència THE per explorar noves vies de reforç de la competitivitat del sistema i millorar el posicionament internacional de les institucions d'educació superior de Catalunya.
La Secretaria d'Universitats i Recerca va acollir el 6 de març la jornada "Rànquings universitaris: Times Higher Education (THE).
Posicionament de Catalunya", en el decurs de la qual el director regional per al sud d'Europa de l'agència encarregada d'elaborar el prestigiós rànquing internacional d'universitats World University Rankings (WUR-THE) va apropar la metodologia que utilitzen en l'elaboració del WUR als representants de diferents institucions catalanes d'educació superior.
"Els rànquings són unes eines poderoses", va assegurar el director regional de Times Higher Education (THE), Nicolas Cletz, que va concretar que les dades que s'utilitzen per dur a terme les diferents classificacions serveixen "per millorar les actuacions i per construir estratègia" en l'escenari cada vegada més globalitzat de l'educació superior.
"Els estudiants internacionals es fixen en els rànquings a l'hora de decidir universitat estrangera, i també ho fan les altres universitats i institucions d'educació superior quan exploren nous partenariats".
Cletz va detallar als assistents els tres rànquings en els quals actualment treballa Times Higher Education:
En opinió de Cletz, aquesta aposta de Times Higher Education té com a objectiu "veure diferents universitats liderant aquests diferents rànquings perquè tenen objectius diferents".
Per la seva banda, el director general de Planificació en l'Àmbit d'Universitats i Recerca i coordinador del Pacte Nacional per a la Societat del Coneixement, Josep Pallarès, va destacar que una jornada d'aquestes característiques permet "conèixer de primera mà la metodologia THE que, amb gairebé cinc dècades d'experiència, és una de les fonts de dades i d'intel·ligència en educació superior més autoritzades internacionalment".
Durant la segona part de la jornada, els representants de diferents institucions catalanes d'educació superior van mantenir reunions bilaterals amb Cletz per explorar noves vies de reforç de la competitivitat i millorar el seu posicionament internacional.
Els assistents a la jornada van conèixer els nous rànquings en els quals treballa Times Higher Education per oferir una visió més ampliada de les institucions d'educació superior al món
Des de les unitats d'Igualtat de les universitats catalanes volem expressar públicament el nostre desacord amb la sentència judicial contra els cinc integrants del grup "la manada".
La justícia ha dictaminat que la seva acció durant els Sanfermines de l'any 2016 no va suposar una violació sinó una acció d'abús sexual.
Davant d'aquesta situació lamentable i condemnable, des de les unitats d'Igualtat de les universitats catalanes donem la benvinguda als homes que se sumen a la protesta davant de qualsevol mena d'agressió a les dones i els instem, així com a les dones, a acabar amb les complicitats, comentaris irònics o fins i tot, acudits que fomenten actituds de superioritat envers les dones.
Les universitats, així com totes les institucions educatives que vetllen per l'educació, han de donar exemple i treballar cada dia per una societat més justa i lliure que permeti a totes les dones viure amb seguretat i plenitud.
El secretari general del Consell Interuniversitari de Catalunya, Lluís Baulenas, ha remarcat la importància d'enfortir la xarxa universitària d'ocupació i la necessitat que els agents implicats en les carreres professionals dels estudiants i graduats universitaris treballin conjuntament per tal de desplegar una veritable i eficient política d'ocupació.
Baulenas ha fet aquestes afirmacions en la cloenda del II Seminari sobre bones pràctiques en orientació professional i inserció laboral universitària, que ha comptat amb la presència d'experts en aquest àmbit tant del Servei d'Ocupació de Catalunya com de les universitats catalanes.
El Seminari ha estat organitzat pel Consell Interuniversitari de Catalunya en el marc de la Xarxa Universitària per a l'Ocupació, un espai del qual participen les unitats d'assessorament laboral de les universitats que ofereixen orientació, suport i assessorament per a facilitar la transició al món laboral dels estudiants i graduats universitaris.
Entre d'altres, s'han plantejat durant el seminari reptes com la necessitat de col·laboració amb les universitats per a desenvolupar la formació al llarg de la vida; la centralitat de les competències transversals necessàries com a peça clau dins del projecte vital i professional de la persona i la importància de la col·laboració amb les empreses, tot això emmarcat en el desenvolupament del Pacte Nacional per a la Societat del Coneixement, que esdevé un dels eixos del Pla de Govern per a la XII legislatura.
En la jornada s'han presentat bones pràctiques de les universitats i s'ha debatut sobre els reptes de l'orientació en un sistema integrador i cooperatiu a partir d'intervencions i de taules rodones.
A més, s'ha realitzat una connexió en directe amb l'activitat Networking Talent Day de la Universitat Politècnica de Catalunya que justament s'estava desenvolupant durant el mateix dia.
El conveni entre el SOC, la Secretaria d'Universitats i Recerca i les universitats catalanes està vigent des de l'any 2014 i ha atès fins al moment més de 60.000 estudiants universitaris i preveu atendre'n aquest curs més de 15.000.
El conveni entre el SOC, les universitats catalanes i la Secretaria d'Universitats i Recerca ha atès més de 60.000 estudiants universitaris
Des de les Unitats d'Igualtat de les universitats catalanes volem expressar públicament el nostre desacord amb la sentència judicial contra els cinc abusadors integrants del grup "la manada".
La justícia ha dictaminat que la seva acció durant els Sanfermines de l'any 2016 no va suposar una violació sinó una acció d'abús sexual.
Davant d'aquesta situació que titllem de lamentable i realment condemnable, des de les Unitats d'Igualtat donem la benvinguda als homes que se sumen a la protesta davant de qualsevol mena d'agressió a les dones i els emplacem, així com a les dones, a acabar amb les complicitats, comentaris irònics o fins i tot, acudits que fomenten actituds de superioritat envers les dones.
Les universitats, així com totes les institucions educatives que vetllen per l'educació, hem de donar exemple i treballar cada dia del món per una societat justa i lliure que permeti a totes les dones viure amb seguretat i plenitud.
La Comissió Dona i Ciència del Consell Interuniversitari de Catalunya celebra el seu Xè aniversari amb la intenció que la igualtat de gènere sigui tractada com una qüestió estratègica
La Comissió Dona i Ciència del CIC, a través de la seva Presidenta, Anna Berga, i de la Cap de l'Oficina del Consell Interuniversitari de Catalunya, Pia Moret, va presentar els avenços en polítiques de gènere del sistema universitari català en els darrers deu anys a l' STEM Gender Equality Congress.
Al Congrés hi van participar 230 delegats i prop de 40 conferenciants de 30 països d'arreu del món els dies 8 i 9 de juny a Berlin.
El Congrés facilita a les persones investigadores, responsables de polítiques públiques, responsables d'igualtat de gènere del sector privat i també d'entitats no governamentals aprendre i col·laborar en aquest àmbit, mitjançant la presentació de bones pràctiques i els avenços més innovadors en polítiques de gènere al món.
Al llarg de les jornades es van escoltar les principals expertes mundials en polítiques d'igualtat, com ara Saniye Gülser, Directora d'Igualtat de Gènere a la UNESCO, Annette Schmidtmann, Directora d'Afers Científics a la German Research Foundation (DFG) o Martine Rahier, vice-presidenta de l'Associació Europea d'Universitats (EUA).
La Comissió Dona i Ciència del Consell Interuniversitari de Catalunya ha commemorat ara fa uns mesos el seu Xè aniversari en una Jornada en què es varen presentar els indicadors de gènere del sistema universitari català i també els reptes de la Comissió Dona i Ciència amb motiu de l'aprovació de la Llei 17/2015, de 21 de juliol, d'igualtat efectiva de dones i homes.
Prop de 40 experts d'arreu del món van presentar les seves ponències a Berlin davant de 230 delegats